L oubjetibo de la Lhiga era porteger la andependéncia i la antegridade de l Stados-nembros. Dou spranças a la Síria i al Lhíbano de recebíren ajuda árabe para la cunsulidaçon de sue andependéncia de l domínio francés i cunfirmou l sentimiento de solidariedade árabe pula Palestina. La Lhiga zambolbiu-se nun cuorpo andefinido, que ourganizou depuis de 1948 l boicote eiquenómico contra Eisrael. L Eigito fui spulso depuis de l acuordo de paç cun Eisrael de 26 de Márcio de 1979, sendo las anstalaçones de la Lhiga trasferidas pa la cidade de Tunes, na Tunísia. An 1989 l Eigito fui readmetido na Lhiga i las anstalaçones retornórun al Cairo an 1990.